આગામી વિધાનસભાની ચૂંટણીના પરિણામોના આધારે ખ્યાલ આવશે કે ભાજપ તેની પાસેના સંસાધનોની મદદથી એન.ડી.એ પક્ષોને સાથે રાખી શકે છે કે નહીં. એ પણ ખ્યાલ આવશે કે કોંગ્રેસની અન્ય પક્ષોમાં સ્વીકૃતિ કેટલી છે. કેન્દ્ર સરકારની કામગીરી અંગે પ્રજામાં કેટલો સંતોષ છે તે અંગે આડકતરો ઈશારો આ પરિણામોમાંથી સાંપડશે. ભાજપે અણસાર આપ્યો છે કે આ ચૂંટણીઓમાં પ્રાદેશિક નેતૃત્વ હેઠળ નહીં, પણ મોદી-નેતૃત્વ હેઠળ લડાશે, ત્યારે મોદીની લોકપ્રિયતા અને શાહના ચૂંટણી-કૌશલ્યનું ફરીવાર મૂલ્યાંકન થશે. કાળના ગર્ભમાં શું રહેલું છે, તે તો કોને ખબર ?